Ribe Stifts Adresseaviser, 1839-06-07
Tyrkiet og Ægypten. J Wien havde man Breve fra Konstantinopel af 15de Mai, men deri findes ikke et eneste Ord om, at Taurus Armeen er gaaet over Euphrat. J det i Smyrna udkommende Blad Scho de l'Orient", hvorpaa Divanet indvirker, omtales vel Armeens Forandring af Stilling til Samsal, paa den høire Side Euphrat, men kun som nødvendig for dens Sundheds-Tilstand. J. de Smyrna" af 9de Mai vil ei heller vide Noget herom, men taler endogsaa om, at begge Armeer have trukket sig tilbage. Jmidlertid forstærker Sultanen endnu sin Armee i Asien, hvilket man seer af en Skrivelse fra Salonichi, hvis Garnison saavelsom Volas er afgaaet til Konstantinopel for derfra at sendes til Lilleasien. Fra Alexandrien har man kun Efterretninger til d. 7de, der troer man fuldt og fast paa Krigens Udbrud, og ifølge en Skrivelse derfra glæder man sig endogsaa derover, da man haaber, at den Standsning, som er indtraadt i Alt, snart vil være tilende. Man meener det første Slag maa blive afgjørende. Den Tabendes Rige staaer ikke til at redde, dersom ingen af de europæiske Magter blander sig i Striden, hvilket kan førtil andre store Forviklinger. Bliver Jbrahim slagen, da hæver hele Sprien sig imod ham, seirer han derimod, da ville Druserne, Beduinerne, Kurderne, Turkomanerne, ja selv en Deel af den tyrkiske Armee, slaae sig til hans Parti. Samme Skrivelse angiver Jbrahims hele regulære Styrke i Syrien til 79,000 Mand med 160 Stykker Skyts samt 30,000 Md. irregulære Tropper, paa hvilke han dog ikke altid kan stole, medens den tyrkiske Armee kun anslaas til 65,000 Md. med 100 Stkr. Skyts. Tyrkernes Magt er deelt paa tre Punkter, men Jbrahims derimod meere samlet. Forholder dette sig virkelig saaledes, og naar man betænker, at Tyrkerne har med en saa øvet Feldtherre som Jbrahim at gjøre, da kan Udfaldet af et Slag vel næppe være tvivlsomt. - J en Skrivelse, hvori de fremmede Konsuler af Mehemed Ali underrettes om den tyrkiske Armees Bevægelse over Grændsen, hedder det: at uagtet denne Begyndelse af Krigen, vil Jbrahim dog forholde sig rolig indtil man angriber ham; at han har forlangt nye Forholdsregler; at disse ere ham sendte, og at det der er ham forbudt at foretage Noget, som kan give Anledning til Angreb. - D. 6te ankom over Konstantinopel og Smyrna en russisk Kureer fra Petersborg, der havde tilbagelagt Veien i 22 Dage; denne bragte, som det synes, vigtige Depescher til den russiske Generalkonsul, som strax afreiste til Delta for at opsøge Mehemed. Man formoder, at Rusland, i disse Depescher fordrer Fred og Betaling af den d. 1. Marts forfaldne Tribut af 600,000 Th. til Sultanen; hvis ikke, vil Rusland gjøre fælleds Sag med Porten, især, dersom Mehemed Ali giver Anledning til Brud. - Et fransk Blad i Marseille mælder, at da Sultanen fik at vide, at hans Armee havde overskredet Grændsen, erklærede han, at dette var skeet mod hans Villie. J Konstantinopel hersker den største Ro. D. 14de Mai besøgte Sultanen den af ham til de rettroende Muselmænds store Ærgrelse oprettede medicinske Skole, hvor 170 Ynglinge erholde Underviisning, og som staaer under Østerrigeren, Feldtlæge Dr. BernardsBestyrelse. Storherren forlod Skolen med levende Yttringer af sin Tilfredshed. Angaaende Udførelsen, af Handelstraktaten have flere Vanskeligheder hævet sig, især med Hensyn til den frie Udførsel af Korn, som vil foraarsage Dyrtid og Hungersnød i Konstantinopel. Skatten, som man vilde paalægge Huuseierne for at bestride Omkostningerne ved Kvarantæne-Anstalten, har opvakt en saa almindelig Misfornøielse, at man maatte afstaae derfra. Der tales om at inddrage de christne og jødiske Undersaatter som Sappeurer i Armeen; men man frygter for, at de ikke godt ville komme til at enes med Muselmændene, som altid ville fordre et Slags Forrang.